ÕPPETÖÖGA SEOTUD OLULISED DOKUMENDID

Kuressaare Ametikooli **õppekorralduseeskiri** on kooli õppekasvatustööd reguleeriv põhidokument, kus sätestatakse õppekorraldusega seonduv.

Õpilasel on kohustus osaleda õppetöös vastavalt **õppetöögraafikule** ja **tunniplaanile** ning teatada rühmajuhatajale puudumise põhjustest **hiljemalt esimesel** puudumise päeval. Õppevõlgnevuse tekkimise korral on õpilane kohustatud õpetajaga **10 õppetöö päeva** vältel kokku leppima nõustamise või järeleaitamise ajad ning likvideerima õppevõlgnevuse(d) **hiljemalt viie nädala** möödudes õppevõlgnevuse tekkimise kuupäevast.

VARASEMA ÕPI- JA TÖÖKOGEMUSE (VÕTA) ARVESTAMINE

VÕTA taotluse saad esitada õppeinfosüsteemis Tahvel. Kui vajad taotluse vormistamisel abi, siis aitab Sind Messi töötaja **Koidu Põld,** referent **Anne Rand** või Sinu rühmajuhataja.

ÕPPEINFOSÜSTEEM (Tahvel)

Õppetööga seotud tulemusi ja teateid saad jälgida **Tahvlist** <https://tahvel.edu.ee/> ja kooli meiliaadressilt <https://outlook.office.com/>. Ametikooli arvutiklassi ja Office 365 sisselogimiseks kasuta eesnimi.perenimi@ametikool.ee ja HarID parooli. Parooli saamiseks tuleb konto luua isikliku meiliga **harid.ee** lehel.Õpilasel on kohustus iga päev õppetööl osaledes kontrollida õppetööalast informatsiooni Tahvlis ja Outlookis **vähemalt kord (õppe)päevas**.

ÕPPETOETUSED

Õppetoetus on rahaline toetus heade õpitulemustega õpilastele. Õppetoetuse määr on 60 eurot. **Põhitoetust** saab õppija taotleda viieks õppekuuks kaks korda õppeaastas – **septembris** (septembrist kuni jaanuarini) ja **veebruaris** (veebruarist kuni juunini). **Põhitoetust ei saa esimesel poolaastal taotleda esimese aasta õppijad**. Põhitoetuse taotlemine toimub õppeinfosüsteemis Tahvel.

**Eritoetus** on õpilasele makstav ühekordne rahaline toetus. Eritoetuse taotlemisel esitab õpilane koos taotlusega dokumendid, mis tõendavad asjaolusid, millest tingituna ei ole õpilane ilma eritoetuseta võimeline õpinguid jätkama (pere sissetulekut tõendavad dokumendid, leibkonna tõend). Eritoetuse taotlemiseks tuleb pöörduda kas rühmajuhataja või Messi töötaja poole ning pea meeles, et taotlusi saab esitada **15. septembriks ja 15. veebruariks**. Erandkorras toetuse saamiseks tuleb esitada avaldus koos nõutavate dokumentidega **iga kuu 7. kuupäevaks**. **Eritoetust võivad taotleda esimese aasta õppijad juba esimesel poolaastal.** Eritoetuse taotluse avalduse tuleb täita **Tahvlis** või erandjuhul paberkandjal, mille vormi saab Messist.

**Koolilõuna toetus** on ette nähtud statsionaarses õppes esmaõppe õppekavadel õppivatele **keskhariduseta** õpilastele.

**Sõidukulude hüvitamise avaldus esitatakse koos kuludokumentidega Tahvlis.** Sõidukulud hüvitatakse õpilasele, kelle rahvastikuregistri järgne elukoht ei ole õppeasutusega samas asulas. Kõik eeskirjad ja korrad on leitavad kooli kodulehelt <https://ametikool.ee/et/eeskirjad>

SOTSIAALPEDAGOOGILINE NÕUSTAMINE

JA ÕPPIJA TERVIS

**Piia Prei** aitab Sind eritoetuse taotlemisel ja sotsiaalsete- ning toimetuleku probleemidele (nt õpi-, käitumis-, suhtlemis­raskustele jne) lahenduste leidmisel. Samuti aitab ta Sind ja vajadusel ka Sinu peret keerulistel hetkedel (nt isiklikud-, pere, suhteprobleemid). Pöördu kindlasti ka siis, kui Su mured on seotud rühmakaaslaste või õppimisega. Kohtu tn 22, ruum K302, tel 452 4658, piia.prei@ametikool.ee

Tervisega seotud küsimustega tegeleb kooliõde **Marje Jürgenstein**, kelle kabinet asub hosteli I korrusel. Kooliõega saab võtta ühendust ka meilitsi arst@ametikool.ee

TASUTA KOOLIVÄLINE ÕPPENÕUSTAMINE

**Innove Rajaleidja keskus Kuressaares** (Rootsi 7)aitab Sind oma õppimisvõime hindamisel. Nõustamisaja broneerimiseks tuleb helistada telefonil735 0700 või kirjutada e-posti aadressil rajaleidja@rajaleidja.ee

KARJÄÄRINÕUSTAMINE

**Eesti Töötukassa Saaremaa osakonna** karjäärinõustaja **Maris Paomees** aitab Sind eriala valikul, õpingute jätkamisega seotud otsuste tegemisel ja tööelu kavandamisel.

Tallinna 16, maris.paomees@tootukassa.ee

ÕPILASTE ÕPPEKORRALDUSALANE NÕUSTAMINE

Kui Sul on küsimusi õppekorralduse kohta või soovid teavet tõendite jm dokumentide vormistamise või väljastamise osas, siis saad abi Messist õppesekretärilt (452 4608, info@ametikool.ee).

ÕPPETÖÖGA SEOTUD INFO

**Õppeperioodid**

* I p 01.09.2022–06.11.2022
* II p 07.11.2022–29.01.2023
* III p 30.01.2023–09.04.2023
* IV p 10.04.2023–31.08.2023

**Koolivaheajad**

* 23. detsember 2022 kuni 8. jaanuar 2023
* 3. aprill 2023 kuni 9. aprill 2023

**Tunniplaan**

Tunniplaani leiad kooli õppeinfosüsteemist Tahvel ja kodulehelt. Õpetajate konsultatsioonide ja järelevastamise aegu näed Tahvlist ja kooli kodulehelt saki „Õppetöö“ alt.

**Tundide ajad**

* 1.-2. tund 8.30–10.00, vahetund 15 minutit
* 3.-4. tund 10.15–11.45, söögivahetund 60 minutit
* (4.-5. tund 11.00–12.30)
* 6.-7. tund 12.45–14.15
* 8.-9. tund 14.30–15.55
* 10.-11. tund 16.00–17.30

**Bussid Upale** (kooli teenindavad Metra bussid)

* Rohu tn (peatus Koolibuss): 8.00, 12.20**\***
* Smuuli tn: 8.05
* Bussijaam: 8.10

**Bussid Upalt** (kooli teenindavad Metra bussid)

1. Rohu tn: 12.30**\***
2. Rohu tn, bussijaam: 14.25, 16.00

**\*Buss väljub siis, kui tunniplaanis on õpperühmasid, kes peavad pärast lõunapausi Upale või Upalt linna jõudma.**

ÕPILASPILETI KASUTAMINE

Õpilaspilet on õpilasele kasutamiseks antav isikut tuvastav dokument, mis on ka kasutamiseks kooli toitlustuskohtades ja raamatukogus lugejakaardina. Juhul, **kui õpilaspilet läheb kaotsi**, tuleb uue dokumendi saamiseks tasuda **3 eurot Messi**. Küsimuste korral pöördu rühmajuhataja või õppesekretäri poole.

MESS, RAAMATUKOGU

Mess on avatud E–R 8.00–16.30

Siin saad lugeda ja laenutada raamatuid, vajadusel printida ja paljundada õppematerjale (**tasuline teenus**), veeta vaba aega.

Raamatukogu fondis oleva kirjanduse kohta saad otsinguid teha <https://raamatukogu.ametikool.ee/>

ÕPILASKOND, ÕPILASESINDUS, HUVIRINGID

Õpilaskonna moodustavad kõik õpilasregistrisse kantud õppijad. Õpilaskonna vastutav ja korraldav esindusorgan on õpilaskonna põhikirja alusel demokraatlikult valitud õpilasesindus (ÕE).

Õpilasesinduse tööd ja huvitegevust koordineerib huvijuht **Thea Treu**, kelle tööruum asub hosteli esimesel korrusel. Tel 452 4696, thea.treu@ametikool.ee

ÕPILASKODU

Küsimuste korral saad pöörduda kasvatajate **Ene Viimsalu** või **Lea Leemeti** poole, kirjutades aadressil ene.viimsalu@ametikool.ee või lea.leemet@ametikool.ee või helistades telefonil 452 4657

KONTAKT

Kuressaare Ametikool

Kohtu 22, Kuressaare, Saaremaa vald

93812 Saare maakond

e-post info@ametikool.ee

koduleht [www.ametikool.ee](http://www.ametikool.ee)

telefon 452 4600

Upal asuv õppekompleks

Tehnoloogiamajaks

Kooli tee 7, Upa küla

93857 Saaremaa vald, Saare maakond

MEISTRIKS EI SÜNNITA

Sõnad: Viiu Kose, Tiia Rihvk, Jane Mägi

Viis: Ülle Reinsoo

Seade: Anita Kangur

Meistriks ei sünnita,

meistriks ei sunnita,

tulevik on sinu käes.

Kodus ja kaugemal

hätta ei jää sa eal,

kui vaid tööd tunned ja tead.

Siit meie koolist saad endale tiivad,

tahe ja tarkus sind edasi viivad.

Radu on palju, sa oma neist leia,

otsides, eksides kurss õige hoia!

Meistriks ei sünnita,

meistriks ei sunnita,

tulevik on sinu käes.

Kodus ja kaugemal

hätta ei jää sa eal,

kui vaid tööd tunned ja tead.

Me Kuressaare Ametikool,

aastatelt eakas kuid hingelt nii noor.

Kindlalt jääd püsima muutuste tuules.

Kena ja kodune oled sa, oma, armas sa, me kool!

Meie kooli tunnuslause:

**SINU SÕBER ELUKESTVAS ÕPPES!**

Õpperühm ja rühma tähis

Rühmajuhataja

Kontaktandmed

Õppesuund

ja õppesuuna juhtõpetaja